《双流县见新月》
清代·顾印愚

蜀天雨后青如扫，凉月棱棱玉弓小。江渎池头不解看，客里蛾眉青更好。

江城薄暮人语稀，碧烟缭缭秋縠微。苍苔行尽见人影，不觉露下沾葛衣。

玉闺良夜捲帘坐，应是愁痕初月锁。素娥分影照离颜，咫尺晶梳念钗朵。

举头低头两沈吟，纤玦渐西更漏深。古来作客尽如此，看取铅泪承衣襟。

作者简介：顾印愚，字印伯，号所持，华阳人。光绪己卯兴人，官湖北知县。